《新晴过双鱼楼二首 其二》
明代·王渐逵

登楼望平野，阡陌纷参差。我稼日已长，我迹日与俱。

旬岁歉饥馑，一饱夫奚求。灌园养疏拙，代耕非所希。

展书暇且读，古人有良谋。孺子歌伐檀，渊明赋归来。

二君炳前脩，翛然舒我忧。鹪鹩隐榆枋，蔚岑相为期。

虽无鹏鹄翔，可以远网罗。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。